Document ID: 32012R0418

KOMMISSIONENS GENNEMFØRELSESFORORDNING (EU) Nr. 418/2012
af 16. maj 2012
om ændring af forordning (EF) nr. 376/2008 for så vidt angår licenskrav for visse landbrugsprodukter og om ændring af forordning (EF) nr. 1342/2003 for så vidt angår overdragelsen af rettigheder i forbindelse med licenser for korn og ris, der importeres under toldkontingenter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 134 og artikel 161, stk. 3, sammenholdt med artikel 4, og
ud fra følgende betragtninger:
(1)
I henhold til artikel 130 og 161 i forordning (EF) nr. 1234/2007 er Kommissionen for at forvalte import og eksport tillagt beføjelse til at fastlægge, hvilke produkter der skal fremlægges licens for ved import eller eksport. Når behovet for et licenssystem vurderes, skal Kommissionen tage hensyn til, hvilke instrumenter der er egnede til forvaltning af markederne og især til overvågning af importen og eksporten.
(2)
Ifølge artikel 1, stk. 2, litra a), punkt i), i Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (2) sammenholdt med del I, afsnit A, i bilag II til samme forordning skal der fremlægges licenser ved import af bl.a. hård hvede, herunder produkter importeret under toldkontingenter, jf. artikel 1, stk. 2, litra a), punkt iii), i samme forordning, byg og sorghum, undtagen hybrid-sorghum til udsæd. Licenskravet gælder også for udsæd af alle ovennævnte produkter. Forordning (EF) nr. 376/2008 fastsætter desuden et licenskrav ved import af maniokrod, arrowroot, saleprod, jordskokker, søde kartofler og lignende rødder og rodknolde med stort indhold af stivelse eller inulin, friske, kølede, frosne eller tørrede, hele eller snittede, også i form af pellets, ved import af marv fra sagopalmer samt ved import af betater (søde kartofler) bestemt til menneskeføde.
(3)
Ifølge artikel 1, stk. 2, litra b), punkt i), i forordning (EF) nr. 376/2008 sammenholdt med del II, afsnit A, i bilag II til samme forordning skal der fremlægges en licens ved eksport af bl.a. hård hvede, rug, byg og havre, herunder også alle udsæd af alle ovennævnte produkter.
(4)
Bilag II til forordning (EF) nr. 376/2008 henviser til KN-koder for at angive de produkter, der skal fremlægges import- eller eksportlicenser for under bestemmelserne i nævnte forordning.
(5)
Det vil være hensigtsmæssigt at tilpasse de KN-koder, der anvendes i del I, II og III i bilag II til forordning (EF) nr. 376/2008 til de KN-koder, der er anvendt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (3), som ændret ved Kommissionens forordning (EU) nr. 1006/2011 (4). Derudover bør der af klarhedshensyn foretages mindre sproglige rettelser i bilag II til forordning (EF) nr. 376/2008.
(6)
Med henblik på at gøre det mere enkelt og lette den administrative byrde for medlemsstater og operatører bør licenskravet ved import af udsæd af hård hvede, herunder produkter importeret under toldkontingenter, jf. artikel 1, stk. 2, litra a), punkt iii), i forordning (EF) nr. 376/2008, af byg og sorghum, undtagen hybrid-sorghum til udsæd, licenskravet ved import af maniokrod, arrowroot, saleprod, jordskokker, søde kartofler og lignende rødder og rodknolde med stort indhold af stivelse eller inulin, friske, kølede, frosne eller tørrede, hele eller snittede, også i form af pellets, licenskravet ved import af marv fra sagopalmer samt import af betater (søde kartofler) bestemt til menneskeføde og licenskravet ved eksport af udsæd af hård hvede, rug, byg og havre afskaffes.
(7)
I overensstemmelse med artikel 130, stk. 1, i forordning (EF) nr. 1234/2007 blev der ved forordning (EF) nr. 376/2008 indført et licenskrav ved import af alle sukkerprodukter under KN-kode 1701, som importeres på andre præferencevilkår end under toldkontingenter. Sikkerhedsniveauet og gyldighedsperioden for importlicenserne for alle de produkter, der hører under denne KN-kode, og som importeres på andre præferencevilkår end toldkontingenter, er fastsat i del I, afsnit C, i bilag II til forordning (EF) nr. 376/2008 ved henvisning til særlige bestemmelser i Kommissionens sektorspecifikke forordninger. Da disse forordninger i mellemtiden er blevet ophævet, bør sikkerhedsniveauet og gyldighedsperioden for importlicenser for produkter i dette afsnit præciseres.
(8)
De produktkoder, der skal fremlægges importlicens for, er i øjeblikket opført i del I i bilag II til forordning (EF) nr. 376/2008. Ved artikel 2 i Rådets forordning (EF) nr. 1667/2006 af 7. november 2006 om glukose og laktose (5) er alle de bestemmelser, og især den ordning for handel med tredjelande, som er vedtaget for laktose og laktosesirup henhørende under KN-kode 1702 19 00, udvidet til at omfatte industriel laktose og laktosesirup henhørende under KN-kode 1702 11 00. Af hensyn til fuldstændigheden, gennemskueligheden og klarheden bør KN-kode 1702 11 00 indføres i del I i bilag II til forordning (EF) nr. 376/2008.
(9)
De horisontale regler om overdragelse af licenser, herunder overdragelse af de rettigheder, der følger af licenserne, er fastsat i artikel 8, stk. 1, i forordning (EF) nr. 376/2008. Af hensyn til klarheden hvad angår overdragelse af licenser, der er udstedt i overensstemmelse med artikel 1, stk. 2, litra a), punkt ii), i forordning (EF) nr. 376/2008 vedrørende toldkontingenter, bør artikel 6, stk. 7, i Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (6) tilpasses.
(10)
Forordning (EF) nr. 376/2008 og (EF) nr. 1342/2003 bør derfor ændres i overensstemmelse hermed.
(11)
Af klarhedshensyn bør der fastsættes regler for importlicenser udstedt for udsæd af hård hvede, herunder produkter importeret under toldkontingenter, jf. artikel 1, stk. 2, litra a), punkt iii) i forordning (EF) nr. 376/2008, af byg og sorghum, undtagen hybrid-sorghum til udsæd, importlicenser for maniokrod, arrowroot, saleprod, jordskokker, søde kartofler og lignende rødder og rodknolde med stort indhold af stivelse eller inulin, friske, kølede, frosne eller tørrede, hele eller snittede, også i form af pellets, marv af sagopalmer, betater (søde kartofler) bestemt til menneskeføde samt for eksportlicenser udstedt for udsæd af hård hvede, ryg, byg og havre, som stadig er gyldige på dagen for denne forordnings ikrafttrædelse.
(12)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Ændring af forordning (EF) nr. 376/2008
Bilag II til forordning (EF) nr. 376/2008 erstattes af teksten i bilaget til nærværende forordning.
Artikel 2
Ændring af forordning (EF) nr. 1342/2003
Artikel 6, stk. 7, i forordning (EF) nr. 1342/2003 affattes således:
»7. Uanset artikel 8, stk. 1, i forordning (EF) nr. 376/2008 kan rettighederne i forbindelse med de licenser, der er omhandlet i stk. 4 i denne artikel, ikke overdrages.«
Artikel 3
Overgangsforanstaltninger
På anmodning fra de berørte parter skal sikkerhedsstillelserne for udstedelsen af importlicenser for udsæd af hård hvede, herunder produkter importeret under toldkontingenter, jf. artikel 1, stk. 2, litra a), punkt iii), i forordning (EF) nr. 376/2008, af byg og sorghum, undtagen hybrid-sorghum til udsæd, importlicenser for maniokrod, arrowroot, saleprod, jordskokker, søde kartofler og lignende rødder og rodknolde med stort indhold af stivelse eller inulin, friske, kølede, frosne eller tørrede, hele eller snittede, også i form af pellets, importlicenser for marv fra sagopalmer samt importlicenser for betater (søde kartofler) bestemt til menneskeføde, og eksportlicenser for udsæd af hård hvede, rug, byg og havre, frigives, så snart følgende betingelser er opfyldt:
a)
licensernes gyldighed er ikke udløbet på datoen for denne forordnings ikrafttræden
b)
licenserne er kun delvist eller slet ikke brugt på datoen for denne forordnings ikrafttræden.
Artikel 4
Ikrafttræden
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. maj 2012.

Labels: 3
6